**Výzva**

**na predloženie cenovej ponuky**

k predmetu zákazky s názvom

**Havarijná situácia – podlaha v telocvični**

zákazka s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**1. Identifikácia verejného obstarávateľa:**

 Názov: Základná škola Z.Nejedlého

 Sídlo: Z.Nejedlého 2, 052 01 Spišská Nová Ves

 IČO: 35546069

 DIČ: 2021668418

 Štatutárny orgán: Mgr. Miroslva Nováček, riaditeľ

 Kontaktná osoba: Mgr. Katarína Slobodová

 Kontakt: 0904 492 107

**2.** **Druh verejného obstarávateľa:**

 Verejný obstarávateľ podľa § 7 ods. 1 písm. d) zákona o verejnom obstarávaní.

**3. Názov predmetu zákazky:**

Havarijná situácia – podlahy v telocvični

**4. Druh zákazky:**

Zákazka na poskytnutie stavebných prác

.

**5. Spoločný slovník obstarávania (CPV):**

 Hlavný slovník: 45214210-5 Stavebné práce na objektoch základných škôl

**6. Komplexnosť predmetu zákazky:**

Ponuku je potrebné predložiť na celý predmet zákazky.

**7.** **Opis a rozsah predmetu zákazky:**

Predmetom zákazky je výmena starej podlahovej krytiny v priestoroch telocvične základnej školy. Mnošstvo a rozsah prác je definovaný v prílohe číslo 1 Výkaz – výmer. Odporúčame uchádzačom obhliadku miesta realizácie rekonštrukčných prác.

**8.** **Miesto a termín dodania predmetu zákazky:**

Miesto dodania: Základná škola, Z. Nejedlého 2, 052 01 Spišská Nová Ves.

Termín dodania:

 1 mesiac od odovzdania staveniska víťaznému uchádzačovi.

**9. Predpokladaná hodnota zákazky:**

 Predpokladaná hodnota zákazky je **39 809,78** **EUR s DPH**.

**10. Podmienky účasti:**

Víťazný uchádzač predloží kópiu dokladu o oprávnení poskytovať stavebné práce, ktoré sú predmetom zákazky podľa § 32 ods. 1 písm. e) v nadväznosti na ods. 2 písm. e) zákona o verejnom obstarávaní. Kópia uvedeného dokladu nemusí byť úradne overená.

**11. Obsah ponuky:**

Ponuka musí obsahovať:

1. Ocenený výkaz výmer

 Odporúčané znenie cenovej ponuky je nasledovné:

Cenová ponuka našej spoločnosti na dodanie predmetu zákazky s názvom **Havarijná situácia – podlahy v telocvični** je ............,- EUR celkom s DPH.

|  |  |  |  |  |
| --- | --- | --- | --- | --- |
| **P. č.** | **Názov položky** | **Cena celkom****v EUR****bez DPH** | **DPH (20 %)** | **Cena celkom v EUR****s DPH** |
| 1. | Stavebné práce celkom |  |  |  |

**12. Mena a ceny uvádzané v ponuke:**

Navrhovaná zmluvná cena musí byť stanovená podľa zákona č. 18/1996 Z.z. o cenách v znení neskorších predpisov. Uchádzačom navrhovaná zmluvná cena bude vyjadrená v EUR.

Uchádzač uvedie navrhovanú zmluvnú cenu v zložení:

* navrhovaná zmluvná cena bez DPH,
* výška a sadzba DPH,
* navrhovaná zmluvná cena + výška a sadzba DPH.

Ak uchádzač nie je platcom DPH, na túto skutočnosť upozorní.

 Uchádzači nemajú nárok na úhradu nákladov spojených s účasťou v tejto súťaži.

**13. Predkladanie ponúk:**

Každý uchádzač môže predložiť iba jednu ponuku.

Ponuky sa predkladajú **v elektronickej podobe** na e-mailovú adresu: kaspaslovakia@gmail.com, alebo **v listinnej podobe v zalepenej obálke osobne** alebo **poštou**, príp. **kuriérom** na adresu sídla verejného obstarávateľa, ktorá musí obsahovať nasledujúce údaje:

* obchodné meno (názov) a sídlo (miesto podnikania) uchádzača
* názov a sídlo verejného obstarávateľa
* text: „SÚŤAŽ – NEOTVÁRAŤ!“
* heslo súťaže „**Havarijná situácia – podlahy v telocvični**“.

Ponuky je potrebné doručiť v lehote na predkladanie ponúk – **do 14.8.2017 do 9:00**

Ponuky doručené verejnému obstarávateľovi po uplynutí tejto lehoty nebudú zahrnuté do súťaže, a teda nebudú vyhodnocované.

Odporúčame uchádzačom, aby svoje ponuky predkladali elektronicky na vyššie uvedenú e-mailovú adresu

**14. Kritérium na vyhodnotenie ponúk:**

Jediným kritériom na vyhodnotenie ponúk je **najnižšia cena celkom v EUR s DPH**.

Cenovú ponuku uchádzača s najnižšou cenou za celý predmet zákazky, ktorý splnil podmienky účasti verejný obstarávateľ vyhodnotí ako úspešnú. Verejný obstarávateľ takúto cenovú ponuku príjme a ostatným uchádzačom oznámi, že v procese verejného obstarávania neuspeli.

**15. Typ zmluvy:**

Výsledkom verejného obstarávania bude zmluva o dielo uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov. Víťazný uchádzač bude vyzvaný na predloženie návrhu Zmluvy o dielo.

**16. Lehota viazanosti ponúk:**

Do 31.12.2017

Spišská Nová Ves, dňa 1.8.2017

 Mgr. Miroslav Nováček riaditeľ školy